|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ**  **ՂԵԿԱՎԱՐԻ ՏԵՂԱԿԱԼ**  drosh.png  №\_\_\_\_\_\_\_\_\_\_\_\_\_\_\_\_\_ «\_\_\_\_\_\_»\_\_\_\_\_\_\_\_\_\_\_\_\_\_\_\_20 թ. |

***«Գավառտրանս» ՍՊ ընկերության***

***տնօրեն Հրայր Արշակի Գուլաբյանին***

(հասցե՝ ՀՀ, Գեղարքունիքի մարզ, ք․ Գավառ, Սայադյան 4 փ․, 4 տուն**)**

**Ծ Ա Ն Ու Ց Ա Գ Ի Ր**

Տեղեկացնում եմ, որ ՀՀ քաղաքաշինության, տեխնիկական և հրդեհային անվտանգության տեսչական մարմնի Կոտայքի տարածքային բաժնի կողմից 2021թ. նոյեմբերի 15-ին հայտնաբերվել է, որ «Գավառտրանս» ՍՊ ընկերության կողմից սպասարկվող միջմարզային միկրոավտոբուսային թիվ 334 երթուղու չվացուցակով նախատեսված ժամը 15։00-ի երթը չի իրականացվել։

Հիմք ընդունելով վերոգրյալը՝ Դուք և/կամ Ձեր ներկայացուցիչը հրավիրվում եք **2022 թվականի հունվարի 14-ին, ժամը 10։00-ին**, **ք. Երևան, Դավթաշեն 4-րդ թաղ., Ա. Միկոյան 109/8, 3-րդ մասնաշենք,** **4-րդ հարկ հասցե՝** 2021թ. նոյեմբերի 15-ին հայտնաբերված տրանսպորտի բնագավառում վարչական իրավախախտում կատարելու վերաբերյալ արձանագրությունը Ձեր ներկայությամբ կազմելու, իրավախախտման վերաբերյալ բացատրություն ներկայացնելու, արձանագրությունը ստորագրելու և վարչական իրավախախտման վերաբերյալ գործի քննությանը մասնակցելու:

Ներկայանալ անձը/լիազորությունները հավաստող փաստաթղթով:

**Ծանոթություն:** Վարչական իրավախախտումների վերաբերյալ ՀՀ օրենսգրքի 267-րդ հոդվածի համաձայն՝ վարչական պատասխանատվության ենթարկվող անձը իրավունք ունի ծանոթանալու գործի նյութերին, բացատրություններ տալու, ապացույցներ ներկայացնելու, միջնորդություններ հարուցելու, գործի քննության ընթացքում օգտվելու փաստաբանի իրավաբանական օգնությունից. ելույթ ունենալու մայրենի լեզվով և օգտվելու թարգմանի ծառայություններից, եթե չի տիրապետում այն լեզվին, որով տարվում է վարույթը. գանգատարկելու գործով որոշումը: Վարչական իրավախախտման վերաբերյալ գործը քննվում է վարչական պատասխանատվության ենթարկվող անձի ներկայությամբ: Գործը կարող է այդ անձի բացակայությամբ քննվել միայն այն դեպքերում, երբ տվյալներ կան գործի քննության տեղի և ժամանակի մասին նրան ժամանակին ծանուցելու վերաբերյալ և եթե նրանից միջնորդություն չի ստացվել գործի քննությունը հետաձգելու մասին:

|  |  |  |
| --- | --- | --- |
| **Հարգանքով՝** |  | **ԱՐՏՅՈՒՇ ԳՐԻԳՈՐՅԱՆ** |

Կատարող՝ իրավական աջակցության և փաստաթղթաշրջանառության վարչության

իրավաբանական բաժնի գլխավոր իրավաբան Քրիստինե Գեովշանյան, հեռ՝+374 60 86 66 66 (ներքին՝ 10-29)